Ertu með stanslausan hósta ? Kvef og flensutímabilið er í fullum gangi núna og mikill hósti getur reynst fólki illa . Hósti gengur venjulega yfir á 3 - 4 vikum en það eru hinsvegar nokkur ráð sem hægt er að gera til að flýta fyrir batatímanum . Hósti er ósjálfrátt viðbragð sem líkaminn gerir til þess að losna við óvelkomna sýkla eða slím frá öndunarveginum . Það eru til 2 gerðir af hósta . Hvernig á að losna við blautan hósta . Kemur af völdum mikils slím í lungum sem líkaminn er að reyna að losna við . Það eru algjörlega eðlileg viðbrögð líkamans við framandi efnum og óhóflegri slímframleiðslu í öndunarveginum að hósta upp slími og að jafnaði á ekki að reyna að draga úr því með lyfjum . Hvernig á að losna við þurran hósta Kemur af völdum ertingar í efri öndunarvegi og hálsi . Ef hóstinn er þurr með engu slími , harður og ertandi eða raskar nætursvefni kemur vel til greina að taka hóstastillandi lyf . Hann byrjar oftast með smá kítli aftast í kokinu og getur valdið hálsbólgu og slappleika . Algengt er að þessi hósti aukist þegar fólk liggur fyrir . En þá lekur slím niður frá nefi ofan í kok sem að ertir slímhúðina og veldur því að hóstinn eykst , oft í svefni . Hóstamixtúrur eru oft notaðar við þurrum hósta t.d. dexómet , benylan , pektólín og tússól . Stundum skrifa læknar upp á lyf sem innihalda kódein ef hóstinn er mjög slæmur og þrálátur , t.d. parkodín . Ekki má nota lyf sem innihalda kódein ef að slímmyndun er til staðar . Gefðu ekki barni sem er yngra en tveggja ára hóstastillandi lyf nema ráðfæra þig við lækni fyrst . Alltaf skal fá ráð hjá lyfjafræðingi eða öðrum heilbrigðisstarfsmönnum við val á hóstamixtúru . Heimaráð við hósta Drekktu vel af vatni , um 6 - 8 glös á dag . Hækka undir höfðalagi á nóttunni . Heitir drykkir geta hjálpað . Forðastu áreiti eins og reykingar og sterk lyktarefni . Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500